|  |  |
| --- | --- |
|  | **Mestská časť Bratislava – Záhorská Bystrica** |

Materiál na rokovanie

Miestneho zastupiteľstva

MČ Bratislava – Záhorská Bystrica

dňa 12.5.2020

K bodu č.:

Návrh na odpustenie nájmov za prenájom nebytových priestorov vo vlastníctve mestskej časti Bratislava – Záhorská Bystrica v súvislosti s vírusovým ochorením COVID 19

**Predkladateľ:** **Materiál obsahuje:**

Ing. Jozef Krúpa - Návrh na uznesenie

starosta - Dôvodová správa

**Spracovateľ:**

Mgr. Dagmar Krajčírová

prednosta

**Máj 2020**

**1.**

**Návrh na uznesenie miestneho zastupiteľstva č. .../2020**

 **Mestskej časti Bratislava – Záhorská zo dňa 12.5.2020**

**Názov bodu programu:**

Návrh na odpustenie nájmov za prenájom nebytových priestorov vo vlastníctve mestskej časti Bratislava – Záhorská Bystrica v súvislosti s vírusovým ochorením COVID 19

Miestne zastupiteľstvo Bratislava – Záhorská Bystrica

1. **s c h v a ľ u j e**

odpustenie nájmov za prenájom nebytových priestoroch vo vlastníctve mestskej časti Bratislava – Záhorská Bystrica, od termínu vyhlásenia mimoriadnej situácie t.j. 13.3.2020 nasledovne:

1. odpustenie 80% z mesačnej sumy nájmu pre podnikateľské subjekty, ktoré boli nariadením krízového štábu nútené svoje prevádzky úplne zatvoriť,
2. odpustenie 40% z mesačnej sumy nájmu pre prevádzky, ktoré mohli čiastočne svoju podnikateľskú činnosť vykonávať napr. reštauračné zariadenia vydávajúce stravu v obmedzenom režime,
3. odpustenie 50% z mesačného nájmu výmery za zaujatie verejného priestranstva za prevádzku letnej terasy v tomto kalendárnom roku
4. nájom bude odpustený v percentuálnych vyjadreniach do doby zavedenia 4.fázy ekonomických uvoľnení
5. nájom bude odpustení, len na základe písomnej žiadosti nájomcu, a s nájomcom, ktorý má vyrovnané všetky záväzky voči mestskej časti do doby vyhlásenia mimoriadnej situácie t.j. do 13.marca 2020.

II.

Dôvodová správa

Mestská časť Bratislava – Záhorská Bystrica obdržala písomné žiadosti o odpustenie nájmu od podnikateľov, ktorí majú prenajaté nebytové priestory vo vlastníctve mestskej časti.

Z dôvodu vyhlásenej mimoriadnej situácie bola ich podnikateľská činnosť pozastavená. Jedná sa o reštauračné zariadenie, kozmetiku, kadernícke služby, služby zubnej techniky.

Nájom prevádzkam navrhujeme odpustiť od termínu vyhlásenia mimoriadnej situácie t.j. od 13.marca 2020. Tento termín korešponduje aj s termínom poskytovania pomoci podnikateľom s Ministerstvom financií SR ako aj Ministerstvom práce sociálnych vecí a rodiny SR.

Pre podporu podnikateľov a na zníženie ekonomických dopadov pandémie navrhujeme odpustenie nájmu v nasledovne:

1. odpustenie 80% z mesačnej sumy nájmu pre podnikateľské subjekty, ktoré boli nariadením krízového štábu nútené svoje prevádzky úplne zatvoriť,
2. odpustenie 40% z mesačnej sumy nájmu pre prevádzky, ktoré mohli čiastočne svoju podnikateľskú činnosť vykonávať napr. reštauračné zariadenia vydávajúce stravu v obmedzenom režime,
3. odpustenie 50% z mesačného nájmu výmery za zaujatie verejného priestranstva za prevádzku letnej terasy v tomto kalendárnom roku
4. nájom bude odpustený v percentuálnych vyjadreniach do doby zavedenia 4.fázy ekonomických uvoľnení
5. nájom bude odpustení, len na základe písomnej žiadosti nájomcu, a s nájomcom, ktorý má vyrovnané všetky záväzky voči mestskej časti do doby vyhlásenia mimoriadnej situácie, t.j. od 13. marca 2020.

Mestská časť vo svojom internom krízovom rozpočte počíta s týmito výpadkami na úrovni 20%. Predpokladáme, že postupné otvárania ekonomiky a uvoľňovanie opatrení proti šíreniu vírusu príde ku koncu školského roka. To znamená, že výpadok na príjmovej strane rozpočtu počítame v období mesiacov 13.marec – 30. jún t.j. 3,5 mesiaca.

Následne by prišlo ku navráteniu pôvodnej výmery nájmov za prenájom nebytových priestorov vo vlastníctve mestskej časti Bratislava – Záhorská Bystrica.